Valentine Fleming
<s>Major Valentine Fleming  (17. februar 1882 – 20. maj 1917) bio je britanski poslovni čovjek, pravnik i konzervativni političar koji je od 1910. do smrti kao član Parlamenta zastupao Henley.</s><s>Valentine Fleming, čiju je karijeru prekinula pogibija u Prvom svjetskom ratu, najpoznatiji je kao otac Iana Fleminga, književnika koji je stvorio lik Jamesa Bonda.</s>

<s>Biografija</s>

<s>Valentine Fleming se rodio kao sin Roberta Fleminga, škotskog poslovnog čovjeka i osnivača investicijske banke Robert Fleming & Co., i Sarah Fleming rođ.</s><s>Hindmarsh.</s><s>Njegov mlađi brat Philip se kasnije istakao kao olimpijski veslač te naslijedio očevu tvrtku.</s><s>Valentine se, kao i brat, obrazovao u elitnoj školi Eton College te Magdalen Collegeu Oxfordskog univerziteta.</s>

<s>Godine 1906. se oženio za Evelyn St.</s><s>Croix Rose, koja je uživala reputaciju jedne od najljepših žena britanskog otmjenog društva.</s><s>Sa njom je imao četvoro sinova: Petera, koji će postati poznat kao novinar i putopisac; Iana, Richarda (čiji je sin poznati poslovni čovjek Adam Fleming) te Michaela.</s><s>Porodica je od 1906. do 1911. živjela u veleposjedničkoj kući Braziers Park u Ipsdenu u grofoviji Oxfordshire.</s>

<s>Valentine se godine 1908. priključio Oxfordshireskim husarima, rezervnoj pukovniji Britanske vojske.</s><s>Godine 1910. je izabran u Parlament, te se sa porodicom preselio u London.</s><s>U Parlamentu se upoznao sa Winstonom Churchillom koji će mu postati blizak prijatelj, i sa kojim će do kraja života voditi korespondenciju.</s>

<s>Kada je godine 1914. izbio rat, Fleming je imao čin rezervnog kapetana.</s><s>Ona je aktivirana, te je Valentine Fleming nakon mjesec dana obuke 22. septembra poslan u Francusku.</s><s>Krajem oktobra je sudjelovao u kaotičnim borbama poznatim kao bitka kod Messinesa  
i Prva bitka od Ypresa, a o čemu je dao svjedočanstvo u pismima koja opisuju kako se zapadnom bojištu stvorila linija rovova i zavladao pozicijski rat.</s><s>Valentine Fleming je u novembru unaprijeđen u čin majora te postao zapovjednik eskadrona "C" u svojoj pukovniji.</s>

<s>20. maja 1917. je na farmi Gillemnont, nedaleko od mjesta Épehy u francuskom departmanu Somme poginuo u njemačkom artiljerijskom bombardiranju.</s><s>Sahranjen je na britanskom vojničkom groblju u mjestu Templeux-le-Guérard.</s><s>Posthumno je dobio odlikovanje Distinguished Service Order, a 1922. mu je ime upisano u Parlamentarni ratni memorijal, spomen-ploču posvećenu članovima Parlamenta poginulim u ratu.</s>

<s>Nedugo prije odlaska u rat je Valentine Fleming napisao oporuku kojom je londonsku kuću ostavio supruzi; najveći dio bogatstva je ostavio zakladi namijenjenoj djeci i budućim potomcima.</s><s>Oporuka je također predviđala izdašnu svotu za uzdržavanje Eveyln, ali pod uvjetom da se nakon njegove smrti ne preuda, a što je Evelyn tokom kasnijih godina života bilo izvorom nezadovoljstva.</s>

<s>Izvori</s>

<s>Vanjske veze</s>

<s>Britanski političari</s>

